મોડું થઈ ગયું હોવા છતાં, પ્રકાશ હજુ પણ તેજ હતો. બરફવર્ષા થવાની હોય એવું લાગતું હતું. રસ્તો પસાર કરીને પોલદેક સામેના ખાલી એપાર્ટમેન્ટમાં પ્રવેશ્યો. એ સમજી શકતો ન હતો કે ખરેખર એ એપાર્ટમેન્ટ ખાલી હતું, કે પછી ચાલાકીથી કે પોતાની નાદાનીને કારણે વસાહતીઓ ત્યાં છુપાઈ ગયા હતા! લોકોને એવી ખાતરી થઈ ગઈ હતી કે અત્યારે એસએસ ભલે તેમને ક્યાંય પણ લઈ જાય, આખરે તો તેમને મોતની પેલી ચેમ્બરમાં જ લઈ જવાના હતા!